En relación cos datos da sociedade solicitados para dar cumprimento á obriga de publicidade activa recollida na ordenanza de transparencia, acceso á información pública e reutilización de datos da administración do Concello de Santiago de Compostela, aprobada polo Pleno da Corporación o día 20 de outubro de 2016 achégase a seguinte información:

**OBXECTO SOCIAL**

Segundo consta no artigo 2º dos Estatutos da sociedade, constitúe o seu obxecto social:

***Artigo 2º.-*** *Constitúe o obxecto social de INCOLSA, a explotación e xestión dos intereses e dereitos municipais en materia de comunicación e proxección pública, a xestión dos medios de comunicación do Concello de Santiago de Compostela, a prestación de servizos de información e comunicación deste Concello e a xestión e prestación de servizos de información e comunicación en xeral. E, en especial:*

1. *A comunicación impresa mediante revistas, folletos, carteis e calquera outro medio que se estime necesario.*
2. *A produción, reprodución e difusión de imaxes e sons, a través dos sistemas que se consideren oportunos.*
3. *O fomento e promoción da actividade turística xeral no ámbito municipal en colaboración e cooperación coas restantes Administracións públicas e especialmente cos restantes Concellos da comarca de Santiago de Compostela.*
4. *O estudo, xestión e execución de plans de dinamización e excelencia turística e programas de actuación concertados con Administracións e outras institucións e entidades públicas e privadas de índole turística ou de comunicación e información.*
5. *O desenvolvemento e xestión de campañas de información, comunicación e promoción turística e cidadá.*
6. *A explotación comercial de publicacións, folletos, imaxe corporativa, símbolos e anagramas, titularidade do Concello de Santiago, así como aqueles outros que se poidan elaborar ou producir pola propia Sociedade.*
7. *A xestión das oficinas de información turística e cidadá e a produción de cantos outros servizos turísticos se consideren necesarios para o desenvolvemento do sector no municipio.*
8. *Cantas actividades ou funcións sexan anexas ou complementarias das anteriores e, en xeral, todas aquelas encamiñadas á promoción da cidade de Santiago e dos seus habitantes.*
9. *Crear e desenvolver redes relacionadas coa xestión, investigación e innovación do impacto turístico nos novos desenvolvementos urbanos e nos xa existentes co obxecto de garantir un equilibrio sostible entre a poboación residente e a actividade propiamente turística no ámbito do Concello de Santiago.*
10. *Cooperar, asesorar e establecer relacións con institucións locais, rexións, nacionais e europeas, así como empresas, colectivos e outras asociacións de carácter nacional e internacional relacionadas coa xestión, investigación, innovación e creación.*
11. *Axudar ao desenvolvemento sostenible e ao mantemento dos nosos recursos históricos, urbanos, naturais, medioambientales e culturais, con especial atención ao que poida contribuír a mellorala calidade de vida e o benestar social dos cidadáns sexa cal for a súa idade e condición.*
12. *Investigar e promover solucións aos problemas provocados pola evolución dos sistemas sociais, culturais e os desequilibrios xerados polos novos modelos de vida.*
13. *Xestión de todo tipo de bens de titularidade municipal que sexan precisos ou axeitados para o cumprimento do seu obxecto social.*
14. *Desenvolvemento e xestión do turismo de congresos na cidade.*

*O desenvolvemento do obxecto social de INCOLSA constitúe unha forma de xestión directa dun servizo público de competencia local, de conformidade co establecido no art. 85 da Lei 7/1985, de 2 de abril, reguladora das Bases de Réxime Local, sendo medio propio e servizo técnico do Concello de Santiago, nos termos contemplados no art. 24.6 do Real Decreto Lexislativo 3/2011, polo que se aproba o Texto Refundido da Lei de Contratos do Sector Público e demais normativa que a complemente, desenvolva ou substitúa, para calquera encomenda e en calquera procedemento de adxudicación de contratos nas materias comprendidas no seu obxecto social.*

**ENLACES WEB**

Web principal:

[www.santiagoturismo.com](http://www.santiagoturismo.com)

[www.santiagoturismo.gal](http://www.santiagoturismo.gal)

Outros minisites:

[www.areasantiago.es](http://www.areasantiago.es)

[www.santiagoetapas.com](http://www.santiagoetapas.com)

[www.semanasantasantiago.com](http://www.semanasantasantiago.com)

[www.spiritual-pilgrimages.com](http://www.spiritual-pilgrimages.com)

[www.parquealamedasantiago.com](http://www.parquealamedasantiago.com)

[www.compostelagastronomica.es](http://www.compostelagastronomica.es)

**CADRO DE PERSOAL**

Segundo consta nos orzamentos aprobados da sociedade para 2017 o cadro de persoal de estrutura é o que sigue:

|  |  |  |
| --- | --- | --- |
| **PERSOAL DE ESTRUTURA** | | |
| **Grupo** | **Nº postos** | **Denominación** |
| Xerencia | 1 | Xerente |
| Responsables de Área | 1 | Técnico de promoción |
| 1 | Técnico de Administración |
| Outro Persoal | 1 | Xornalista |
| 1 | FilmCommissioner |
| 1 | Adxunto Área Promoción |
| 1 | Técnico SCCB |
| 1 | Técnico de Marketing |
| 1 | Técnico de Comunicación |
| 1 | Técnico Contable e de Calidade |
| 1 | Coordinador Oficinas de Turismo |
| 1 | Secretaria de dirección |
| 6 | Informadores turísticos |

Non existen prazas de cargos de confianza.

Ao longo do exercicio está prevista a contratación, con carácter temporal, de informadores turísticos para reforzo do servizo de información turística.

**RELACIÓN DETALLADA DE SUBVENCIÓNS E ACHEGAS PÚBLICAS CONCEDIDAS POLO CONCELLO Á SOCIEDADE**

Segundo consta nos orzamentos aprobados polo Consello de Administración da sociedade, con data 5 de xaneiro de 2017, para o exercicio 2017 está prevista unha achega do Concello de Santiago á sociedade municipal por un total de **2.277.000,00 euros** procedentes dos orzamentos municipais.

Esta achega destinarase ao financiamento ou cofinanciamento das seguintes actuacións:

* **Plan de Competitividade Turística.**
* **FAIRWAY 2017**.
* **Plan de accións Convenio Concellos Área Santiago**.
* **Campaña de marketing en Europa**.
* **Campaña de marketingon-lineAlemaña-Italia**.
* **Plan Estratéxico de Turismo**.
* **Actuacións de deseño e execución de accións de información e promoción turística**